Post Danmarkbeskærer forretningen med i alt 770 ansatte som led i en stor sparerunde. Årsagen er den faldende brevmængde, og i Nordjylland vil omkring 100 ansatte miste deres arbejde. Det oplyser Peter Madsen, der er fællestillidsrepræsentant for de mange ansatte, der er organiseret under 3F. 250 ansatte har allerede fået besked om, at de mister deres arbejde, og det efterlader 520 stillinger, der endnu ikke er udpeget. - Jeg kan ikke give dig det eksakte tal rundt omkring i dag, fordi det er et overordnet tal, vi arbejder ud fra. Det drøfter man lokalt, og det finder de ud af de nærmeste dage. Men det rammer jo bredt, fordi det er i distributionen, det store antal medarbejdere bliver ramt, siger Hans Erik Lindkvist, chef for HR i Post Danmark, til TV 2. I Aalborg vurderer Peter Madsen ikke at man som borger vil komme til at mærke til nedskæringerne. - Det vil vise sig. Forhåbentlig kan det ikke mærkes, for vi har jo en opgave, der skal løses. Det vil kunne mærkes ved, at der kommer flere arbejdsløse. Hvis det, når nedskæringerne er effektueret, viser sig at Post Danmark må ansætte løsarbejdere, garanterer Peter Madsen, at man vil reagere øjeblikkeligt.
Omkring 100 ansatte hos Post Danmark I Nordjylland mister jobbet som følge af virksomhedens store sparerunde.